Vel 70% av Lesothos befolkning livnærer seg av landbruk; i hovedsak husdyrhold og selvberging. Landet er lite egnet til jordbruk, da bare 10% av arealet er dyrkbart, ytterligere ca. 66% er egnet til beite. Mais, hvete, sorghum og belgvekster er viktigste jordbruksartikler; i år med overskudd eksporteres hvete til Sør-Afrika. Fra husdyrholdet produseres saueull og mohair for eksport; kveg eksporteres også. Landbruket stod 2003 for ca. 1/5 av samlede eksportinntekter; 14% av BNI. Mangelen på jord og den intensive utnyttelse av beitene har ført til alvorlige erosjonsskader.